**3g Ng Afslutning på Forløb 1: Klimaændringer og bæredygtighed okt. 2024**

Vi skal have afrundet det første forløb i Naturgeografi B, og holdet har ønsket, at det IKKE sker i form af en stor rapport. I stedet holdes fem oplæg med PowerPoint-præsentationer i grupper.

Følgende emner og grupper er blevet foreslået af eleverne:

|  |  |  |  |
| --- | --- | --- | --- |
| **Gruppe** | **Emne** | **Elever** | **Fremlægger** |
| 1 | Randers Regnskov (inkl. Bigai i Ecuador), bæredygtighed og carbonkredsløb | Frederik, Max og Sebastian | Tirsdag 8/10 |
| 2 | Kalkgruberne, råstofudnyttelse | Agnes, Karoline og Rosa | Tirsdag 8/10 |
| 3 | Kalkgruberne, dannelse, geologisk tidsskala | Aksel, Frederikke og Sofia | Torsdag 10/10 |
| 4 | Klimafolkemødet, klimaprognoser og klimamodeller (IPCC, DMI) | Ditte, Ida og Simon | Torsdag 10/10 |
| 5 | Røjle Klint, istid, ledeblokke, landskabsdannende processer | Casper, Noah og Philip | Torsdag 10/10 |

Besøg undervisningsbeskrivelsen i fagets studieplan på Lectio for at få overblik over modulerne og det udleverede materiale. I må gerne supplere med stof fra internettet, men sørg for at få gennemgået det, vi allerede har arbejdet med (= pensum til eksamen).

Lav nogle eksamensbilag – se uddraget fra vejledningen til faget Naturgeografi B på næste side.

**Naturgeografi B**

På B-niveauet lægges der vægt på, at eksaminanden i større omfang kan inddrage egne materialer og lave en mere selvstændig fremlæggelse med baggrund i de krævede underpunkter til den stillede opgave. Prøveformen understøtter, at man underviser problemorienteret/temabaseret, da der skal besvares en opgave – og ikke blot gennemgås kernestof.

*Der afholdes en mundtlig prøve på grundlag af en opgave udarbejdet af eksaminator. Opgaven tager udgangspunkt i et eller flere af undervisningens temaer. Opgaven skal indeholde en aktuel og fagligt relevant naturgeografisk problemstilling og følges af materiale i form af to bilag, som eksaminanden skal bearbejde i forberedelsestiden og inddrage i besvarelsen. Bilagsmaterialet skal kunne danne basis for faglig uddybning og perspektivering ved inddragelse af undervisningens indhold samt eksperimentelt arbejde, feltarbejde eller andet empiribaseret arbejde.*

*Opgaven skal indeholde følgende underpunkter med krav til eksaminanden:*

*̶ en begrundelse for problemstillingens relevans og aktualitet*

*̶ en redegørelse for de centrale geofaglige sammenhænge og/eller modeller, der knytter sig til problemstillingen*

*̶ en faglig behandling og diskussion af en specificeret delproblemstilling på baggrund af det udleverede materiale, hvor eksaminanden selvstændigt har udvalgt, inddrager og anvender supplerende materiale, viden og metode.*

*Opgaverne uden bilag skal være kendte for eksaminanderne inden prøven og skal tilsammen dække under-visningsbeskrivelsen bredt. Opgaverne med bilag sendes til censor inden prøven. Opgaven med bilag udleveres ved forberedelsestidens start og danner udgangspunkt for eksaminationen. Eksaminationstiden er ca. 30 minutter. Der gives ca. 60 minutters forberedelsestid.*

*I forberedelsestiden udarbejder eksaminanden en disposition for besvarelsen af den stillede opgave.*

*Eksaminationen tager udgangspunkt i eksaminandens præsentation af besvarelsen og former sig dernæst som en samtale mellem eksaminand og eksaminator.*

Det forventes, at eleven i sin besvarelse af opgaven inddrager yderligere materiale fra undervisningens indhold, samt fra eksperimentelt arbejde, feltarbejde eller andet empiribaseret arbejde for at vise faglig fordybelse og perspektivering.

I opgaven må der ikke stå hvilket eksperimentelt, felt- og andet empiribaseret arbejde, der skal inddrages i besvarelsen.